PATVIRTINTA

Klaipėdos Hermano Zudermano gimnazijos direktoriaus 2022 m. rugsėjo 20 d. įsakymu Nr. V1-150

**KLAIPĖDOS HERMANO ZUDERMANO GIMNAZIJOS MOKINIŲ, SERGANČIŲ LĖTINĖMIS NEINFEKCINĖMIS LIGOMIS, KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO TVARKOS APRAŠAS**

**I SKYRIUS**

**BENROSIOS NUOSTATOS**

1. Klaipėdos Hermano Zudermano gimnazijos (toliau – Gimnazija ) mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarkos aprašas (toliau – Aprašas), parengtas vadovaujantis Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimų tyrimo, registravimo ir apskaitos nuostatų“ (Žin., 200, Nr. 15-403) nustatyta tvarka; Lietuvos higienos norma HN 21:2011 ,,Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.
2. Aprašas reglamentuota mokinių, sergančių lėtinėmis neinfekcinėmis ligomis, kuriems reikia vartoti vaistus pagal gydytojo rekomendacijas, vaistų administravimo tvarka.

**II SKYRIUS**

**MOKINIAMS, SERGANTIEMS LĖTINĖMIS NEINFEKCINĖMIS LIGOMIS, PAGAL GYDYTOJO REKOMENDACIJAS SKIRTŲ VAISTŲ ADMINISTRAVIMO ORGANIZAVIMAS**

1. Vaistai, vitaminai ar kiti medikamentai negali būti laikomi Gimnazijos klasėse, sveikatos priežiūros kabinete ar kitose Gimnazijos patalpose.
2. Gimnazijos pedagogai negali būti įpareigoti duoti vaikams vaistų, vaistus vaikui paduoti gali tik visuomenės sveikatos priežiūros specialistas (toliau – Sveikatos specialistas).
3. Vaistų vaikams administravimas pagal gydytojų rekomendacijas:
   1. jei mokiniui gydytojo paskirti vaistai, kuriuos reikia vartoti tuo metu, kai mokinys būna Gimnazijoje, tėvai (globėjai) Sveikatos specialistui turi pateikti:
      1. raštišką sutikimą, leidžiantį Gimnazijoje administruoti vaistų naudojimą jų vaikui;
      2. gydytojo vaisto receptą konkrečiam vaikui.
4. Sveikatos specialistas pagal gydytojo rekomendacijas parengia ir su tėvais (globėjais) suderina vaisto vartojimo ir administravimo planą: vaistas, dozė, vartojimo tvarkaraštis, vartojimo būdas, galimi pašaliniai efektai.
5. Sveikatos specialistas vaistus vaikams paduoda Gimnazijoje tik tais atvejais, kai mokiniui gydytojo paskirti vaistai turi būti vartojami mokiniui esant Gimnazijoje.
6. Tėvai (globėjai) Sveikatos specialistui vaistus turi pateikti originalioje pakuotėje su informaciniu lapeliu. Ant pakuotės turi būti užrašytas mokinio, kuriam skirti vaistai, vardas ir pavardė. Bet kokiu atveju pirma vaistų dozė turėtų būti suvartota mokiniui esant namie.
7. Vaistus mokiniui Gimnazijoje gali duoti ir mokinio tėvai (globėjai).
8. Siekiant išvengti vaisto vartojimo klaidų, kiekvieną kartą mokiniui duodant vaistą, reikia patikrinti:
   1. ar teisinga vaisto dozė;
   2. ar teisingas laikas;
   3. ar teisingas vaisto vartojimo būdas.
9. Mokinys vaistą turi suvartoti tik stebint Sveikatos specialistui.

**III SKYRIUS**

**BAIGIAMOSIOS NUOSTATOS**

1. Gimnazijos Sveikatos specialistas atsakingas už vaikų, sergančių lėtinėmis ne infekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo organizavimą ir vykdymą. Sveikatos specialistas savo funkcijoms vykdyti pasitelkia Gimnazijos bendruomenę (pedagogus, jų tėvus, (globėjus).
2. Aprašo vykdymo kontrolę vykdo Gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_